22. veebruar

**[[22]]. veebruar** on Gregoriuse kalendri 53. päev. Juliuse kalendri järgi 9. veebruar (1901–2100).

## Sündmused
### [[Eesti]]s
*1576 – Liivi sõda: Läänemaale tunginud Vene väed vallutasid Haapsalu.
* 1859 – karistati Mahtra sõjas osalenud talupoegi. Kadalipust aeti läbi 44 meest, kellest enamik saadeti Siberisse kas sunnitööle (2 meest 20 aastaks) või asumisele.
*1927 – riigivanem Jaan Teemanti teine valitsus teatas tagasiastumisest. Uus valitsus sama riigivanema juhtimisel kinnitati ametisse 4. märtsil.
* 1931 – Eesti jääpallimeeskond võitis kodus sulajää oludes Lätit 8:1.
* 1931 – Eesti meister Aleksander Mitt jäi Helsingis kiiruisutamise MM-il ühel distantsil viimaseks ehk 20. kohale.
*1935 – Karl Terras ja Ado Anderkopp kirjutasid alla Oru lossi riigile üleandmise lepingule.
*1937 – tegevust alustas Linnusaaduste Tootjate ja Müügiühingute Keskliit "Eesti Munaeksport".
* 1938 – Eesti Vabariigi 20. aastapäeva vastuvõtt, kus Johan Laidoner autasustas 19 Eesti laskesportlast kuldkäekellaga.
*1982 – lugejatele avati Tartu Ülikooli Raamatukogu uus peahoone.
*1988 – Eesti Muinsuskaitse Selts alustas mälestuste kogumise kampaaniat.
*1994 – Riigikogu võttis vastu resolutsiooni, millega taotleti, et Venemaa tunnistaks Eesti okupeerimist NSV Liidu poolt.
*1995 – Belgia pealinnas Brüsselis lõppesid Eesti ja Euroopa Liidu assotsieerumiskõnelused. Kõneluste tulemusel anti Eestile õigus saada EL assotsieerunud liikmeks ilma üleminekuperioodita.
*1996 – haridus- ja kultuuritöötajate streik, millest võttis osa umbes 8000 inimest. Nõuti lubatud palgatõusu, mitmed kultuuri- ja haridusasutused olid suletud.
*2003 - Kristina Šmigun võitis Val di Fiemmes suusavahetusega sõidus oma ainsa MM-kulla.

### Maailmas
*1281 – krooniti paavstiks prantsuse kardinal Simon de Brie, kes võttis oma nimeks Martinus IV.
*1288 – krooniti paavstiks itaalia kardinal Girolamo Masci, kes võttis oma nimeks Nicolaus IV.
*1653 – Venemaal algas patriarh Nikoni kirikureform.
*1680 – Pariisis põletati oma aja kuulsamaid mürgitajaid Catherine Montvoisin, hüüdnimega *La Voisin*.
*1744 – Austria pärilussõda: Vahemerel leidis aset Touloni lahing Prantsuse-Hispaania ja Suurbritannia laevastike vahel. Jose Navarro 27 laevast koosnev ühendlaevastik sundis 24. veebruariks 30 laevast koosneva Briti laevastiku taganema Itaaliasse.
*1797 – viimane sissetung Briti saartele, kui Prantsuse väed randusid Walesis.
*1819 – Hispaania müüs Florida 5 miljoni USA dollari eest Ameerika Ühendriikidele.
*1828 – Turkmantšai lepinguga lõpetati Vene-Iraani 1826.–1828. aasta sõda. Venemaa sai enda valdusse Nahhitševani ja Jerevani khaaniriigi.
*1848 – Pariisis puhkes ülestõus Juulimonarhia vastu.
*1876 – ärimees Johns Hopkinsi pärandi toel asutati Ameerika Ühendriikides Baltimore'is Johns Hopkinsi Ülikool.
*1882 – taasloodi Serbia kuningriik.
*1889 – Ameerika Ühendriikide president Grover Cleveland andis Põhja-Dakotale, Lõuna-Dakotale, Montanale ja Washingtonile osariigi õigused.
*1901 – vene kirjanik Lev Tolstoi heideti jumalateotuse eest tema romaanis "Ülestõusmine" Vene Õigeusu Kirikust välja.
*1915 – Esimene maailmasõda: Saksamaa alustas piiramatut allveesõda, mis tähendas vastaste kaubalaevade ette hoiatamata uputamist allveelaevade poolt.
*1940 – toimus Tenzin Gyatso pühitsemine XIV dalai-laamaks.
*1943 – Saksamaal Münchenis mõisteti surma ja hukati vastupanuliikumise Valge Roos (*Weiβe Rose*) liikmed Hans Scholl, Sophie Scholl ja Christoph Probst.
*1958 – Egiptus ja Süüria moodustasid ühise riigi. See eksisteeris Ühendatud Araabia Vabariigi nime all aastani 1961.
*1968 – avati NSV Liidu esimene polaarjaam Bellingshausen.
*1979 – Saint Lucia kuulutas ennast Suurbritanniast sõltumatuks.
*2000 – Ukrainas kaotati surmanuhtlus.
*2002 – Angolas langes lahingus valitsusvägedega mässulise liikumise UNITA juht Jonas Savimbi.

## Sündinud

*1440 – Ladislaus Postumus, Böömi ja Ungari kuningas 
*1732 – George Washington, USA president 
*1788 – Arthur Schopenhauer, saksa filosoof
*1840 – August Bebel, saksa sotsialist ja töölisliikumise juht
*1857 – Heinrich Rudolf Hertz, saksa füüsik
*1857 – Robert Baden-Powell, briti sõjaväelane, skaudiliikumise rajaja
*1873 – Jānis Endzelīns, läti keeleteadlane
*1888 – Edgar Johan Kuusik, eesti arhitekt
*1896 – Märt Laarman, eesti graafik ja maalikunstnik
*1900 – Luis Buñuel, hispaania filmirežissöör
*1920 – Elbert Tuganov, Eesti animaator
*1921 – Giulietta Masina, itaalia näitleja
*1921 – Jean-Bédel Bokassa, Kesk-Aafrika riigipea 
*1931 – Endel Jürimäe, eesti matemaatik
*1931 – Raimond Lätte, eesti helilooja
*1932 – Ted Kennedy (Edward Moore Kennedy), USA poliitik
*1940 – Maire Jaanus, eesti kirjandusteadlane
*1940 – Ülo Tuulik, eesti kirjanik
*1940 – Jüri Tuulik, Eesti kirjanik ja poliitik
*1945 – Sirje Endre, Eesti ajakirjanik, kirjastaja ja poliitik
*1949 – Niki Lauda, Austria autovõidusõitja ja ettevõtja
*1967 – Üllar Born, eesti ajakirjanik
*1975 – Drew Barrymore, USA filminäitleja ja -produtsent

## Surnud

*606 – Sabinianus, paavst 604–606
*1371 – David II, Šotimaa kuningas 1329–1371
*1512 – Amerigo Vespucci, itaalia maadeavastaja
*1671 – Adam Olearius, Saksa diplomaat ja kirjanik
*1797 – vabahärra Karl Friedrich Hieronymus von Münchhausen, saksa aadlik, parun Münchhauseni prototüüp
*1822 – Ali Paša, Albaania valitseja 1807–1820
*1837 – Juri Lisjanski, vene mereväelane ja maadeavastaja
*1875 – Camille Corot, prantsuse maalikunstnik
*1913 – Francisco Madero, Mehhiko president 1911–1913
*1939 – Aleksandr Jegorov, Nõukogude Liidu sõjaväelane
*1940 – Antonio Machado, hispaania luuletaja
*1942 – Stefan Zweig, austria kirjanik
*1942 – Eduard Profittlich, saksa katoliku piiskop, Eesti apostellik administraator 1931–1942
*1984 – Uwe Johnson, saksa kirjanik
*1985 – Efrem Zimbalist, USA viiulivirtuoos ja helilooja
*1986 – Boriss Slutski, vene luuletaja
*1987 – Andy Warhol, USA kunstnik
*2002 – Jonas Savimbi, Angola poliitik
*2005 – Simone Simon, prantsuse näitleja
*2006 – Said Mohamed Djohar, Komooride president 1989–1995 ja 1996
*2013 – Heino Kiik, eesti kirjanik

## Pühad
*Lääne- ja Hiiumaalt on teateid talvise peetripäeva tähistamise kohta
*Katoliku kirikus *[[Cathedra Petri]]* ehk apostel Peetruse piiskopiaujärje püha (tähistatakse püha Peetruse asumist Rooma piiskopi troonile). Eesti katoliku kirikus meenutatakse ka piiskop Eduard Profittlichi surma
*Saint Lucia iseseisvuspäev (1979)
*Põhja-Friisimaal peetripäev (*Petritag*)
*Skaudiliikumises selle asutaja Robert Baden-Powelli sünniaastapäev (tuntud nimetuste *B.-P. Day* ja *Founder's Day* nime all)

## Ilmarekordid
*Tallinna maksimumtemperatuur +9,7&nbsp;°C (1990)
*Tallinna miinimumtemperatuur –27,5&nbsp;°C (1844)
*Tartu maksimumtemperatuur +10,7&nbsp;°C (1990)
*Tartu miinimumtemperatuur –25,4&nbsp;°C (1956)

## Viited